
Uz 30.04.2026. piegādātāja EIS sistēmā iesūtīto jautājumu

Visiem pretendentiem

Par publisko iepirkumu ar identifikācijas Nr. JNP 2026/39

[bookmark: _Hlk135321125][bookmark: _Hlk138249685]           Jēkabpils novada pašvaldības iepirkuma komisija (turpmāk – Iepirkuma komisija) ir saņēmusi piegādātāja jautājumu par publiskā iepirkuma ''Būvprojekta izstrāde un autoruzraudzība objektam „Kazarmu ielas, Kavalērijas ielas posma un Kalpu ielas posma izbūve, Jēkabpilī” (ID Nr. JNP 2026/39) nolikumu, un sniedz atbildi: 
1.Jautājums - Lūdzam precizēt nolikuma 2. pielikuma “Kvalifikācija” 3. punktu, jo no tā nav viennozīmīgi saprotams, vai apakšuzņēmējam/personai, uz kuras spējām pretendents balstās kvalifikācijas apliecināšanai, bet kuras sniedzamo pakalpojumu vērtība ir mazāka par 10 000 EUR bez PVN, ir jānorāda nododamās līguma daļas vērtība EUR bez PVN.
Publisko iepirkumu likuma 63. panta otrā daļa paredz pienākumu norādīt apakšuzņēmējus, kuru sniedzamo pakalpojumu vērtība ir vismaz 10 000 EUR, un tiem nododamo līguma daļu. Savukārt, ja pretendents balstās uz citas personas spējām kvalifikācijas prasību izpildei, šī persona norādāma kā persona, kuras resursi tiek izmantoti kvalifikācijas apliecināšanai, taču no minētās normas neizriet pienākums norādīt EUR vērtību, ja tai nododamā pakalpojumu daļa nesasniedz 10 000 EUR.
Ņemot vērā minēto, lūdzam precizēt, ka nododamās līguma daļas vērtība EUR bez PVN obligāti norādāma tikai par tiem apakšuzņēmējiem, kuru sniedzamo pakalpojumu vērtība ir vismaz 10 000 EUR bez PVN. Par personām, uz kuru spējām pretendents balstās, bet kuru pakalpojumu vērtība ir mazāka par 10 000 EUR, lūdzam paredzēt tikai informāciju par nododamajiem resursiem, veicamo pakalpojuma daļu un kvalifikācijas prasību, kuras izpildei pretendents uz šo personu balstās.
1.Atbilde – Iepirkumu komisija informē, ka informācija par nododamās pakalpojuma daļas vērtību EUR ir attiecināma tikai uz pretendenta apakšuzņēmējiem, kur sniedzamo pakalpojumu vērtība ir vismaz 10 000 EUR. Prasība par daļas vērtību EUR nav attiecināma uz personām uz kuras iespējām pretendents balstās. Nolikuma 2.pielikuma “Kvalifikācija” 3.2. punktā ir minēts: “Personas uz kuras spējām pretendents  balstās savas kvalifikācijas apliecināšanai, norādot, kādu pakalpojumu iepirkuma līgumā  šī persona kā apakšuzņēmējs  veiks un veicamā pakalpojuma daļa.”, bet ne daļas vērtība. 

